**Истражување. Прибирање на релевантни податоци**

Дел од математиката што се занимава со собирање, анализа и толкување на податоците се нарекува статистика.

За да решиме кои податоци треба да ги собираме, насоките ги добиваме од целта за која ни се потребни податоците. Некои податоци можат да се соберат со набљудување, експериментирање или пак со прашалник. Во сите три случаи треба да го одредиме типот на податоци што треба да ги собереме.

Откако ќе ги собереме податоците треба да се одреди на кој начин ќе ги забележуваме податоците. Еден од начините е да направиме табела за запишување на податоци. Во табелите колоните се именуваат според различните податоци што сакаме да ги внесеме. Можеме да користиме цртички ( / ) при бележење на податоците во соодветна колона од табелата. Кога ќе стасаме до пет цртички, тогаш петата цртичка ја пишуваме преку другите четири за да добиеме петорка ( //// ). Групирањето на цртичките во петорка е полесно за броење на собраните податоци.

Кога податоците ги добиваме од луѓе, важно е на сите да им ги поставиме истите прашања. Низа од неколку прашања се вика прашалник.

Прашањата можат да бидат отворени и затворени.

Отворени прашања немаат понудени одговори. Кај ваквите прашања на лицето кое одговара на прашањето му се остава можност да даде било каков одговор.

Затворени прашања соодржат листа на понудени одговори од кои се избира. Полесно е да се спроведат прашалници кај кои прашањата се од затворен тип. Прашањата треба да се лесно разбирливи и колку што може да се покуси. Прашањата не треба да се наведувачки и од приватна и лична природа. За одговарање затворени прашања се користат квадратчиња за одговори. Одговорите на затворени прашања треба да ги соодржат сите можни одговори.

Домашна работа:

Задача 1: Собери податоци за тоа кој број чевли носат учениците од твоето одделение и претстави ги во табела на фреквенција. Кој е најзастапен број на чевли? Кој е најмалиот, а кој најголемиот број чевли во одделението?

Задача 2: Направи табела за запишување податоци што може да се користи при утврдување на:

1. Домашни миленичиња на учениците кои ги имаат во твоето одделение.
2. Омилената ТВ-серија на учениците во твоето одделение.
3. Омилениот предмет на учениците во твоето одделение.

Задача 3: Направи истражување за тоа која боја на коса е најзастапена во твоето одделение.

1. Состави прашања што ќе ги искористиш при прибирање на податоците.
2. Направи табела на фрекфенција.
3. Изведи заклучок од твоето истражување.

Задача 4: Направи истражување за тоа колку од твоите соученици чуваат домашни миленичиња.

1. Состави прашања што ќе ги користиш при прибирање на податоците.
2. Направи табела на фрекфенција.
3. Изведи заклучок од твоето истражување.

***Домашните да се испратат на меил*** ***ljiljanamileska@yahoo.com*****напишани на лист од тетратка и секој лист да е потпишан со име и презиме и одделение најдоцна до 29.05.2020.**